Изкуството да бъдеш Бог, Морган Скот Пек
Изкуството да бъдеш Бог, Морган Скот Пек
----------------------------------------


### ***Нова психология на любовта, традиционните ценности и духовното израстване***


Притежава ореола на най-четената книга за духа след Библията. За 15 години от първата и публикация продажбите само в САЩ и Канада надхвърлят пет милиона, като и днес се продават над петстотин хиляди годишно. От десет години "Изкуството да бъдеш Бог" (оригинално заглавие "Неизвървеният път") е неизменно в американските класации, отбелязвайки рекорд на Гинес като най-дълготраен бестселър. Преводите й по света са на повече от двадесет езика. Новата вълна на читателски интерес през последните месеци отново издигна книгата до водеща позиция в списъците на най-търсени заглавия за нехудожествена литература.

Всичко това е, защото автора ни предлага решение на най-сложния житейски проблем - как да се справим със своите проблеми. "Животът е труден - казва д-р Пек. - Проблемите пораждат болка. Единственият начин да я преодолеем е да й се противопоставим и чрез самодисциплина да я надмогнем". Този принцип формира най-верния път към все по-дълбоко самопознание и духовна зрелост. Изследвайки природата на любовта, Морган Скот Пек ни подсказва как да посрещаме болката, как да побеждаваме неврозата и да преодоляваме депресията, как да бъдем добри родители, как да бъдем независими в интимните си отношения, как да разграничаваме истинската от неистинската любов, как да откриваме Бога в себе си, така че да постигнем пълнота и хармония в своя живот.